Diari Oficial de la Generalitat Valenciana


Sumari del DOGV 7098, del 28-08-2013 (2013/8537)

RESOLUCIÓ de 26 d'agost de 2013, de la directora general del Secretariat del Consell i Relacions amb les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació del conveni entre la Generalitat i la Societat Anònima Estatal de Caució Agrària per a la instrumentació d'avals als préstecs subvencionats previstos en l'Orde 9/2012, de la Conselleria d'Agricultura, Pesca, Alimentació i Aigua, de 24 de juliol de 2012. (Gelades 2012).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7098

Data del DOGV
:   28-08-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/8537


Data del document
:   26-08-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 26 d'agost de 2013, de la directora general del Secretariat del Consell i Relacions amb les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació del conveni entre la Generalitat i la Societat Anònima Estatal de Caució Agrària per a la instrumentació d'avals als préstecs subvencionats previstos en l'Orde 9/2012, de la Conselleria d'Agricultura, Pesca, Alimentació i Aigua, de 24 de juliol de 2012. (Gelades 2012). [2013/8537]  
  
  
La Generalitat i la Societat Anònima Estatal de Caució Agrària han subscrit, amb la tramitació prèvia reglamentària, el dia 4 d'abril de 2013, el conveni per a la instrumentació d'avals als préstecs subvencionats previstos en l'Orde 9/2012, de la Conselleria d'Agricultura, Pesca, Alimentació i Aigua, de 24 de juliol de 2012. (Gelades 2012).  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, pertoca la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 963/2013 i que figura com a annex d'esta resolució.   
  
València, 26 d'agost de 2013.- La directora general del Secretariat del Consell i Relacions amb les Corts: Marta Martí Arador.  
  
  
  
Conveni entre la Conselleria de Presidència i Agricultura, Pesca, Alimentació i Aigua de la Generalitat Valenciana i la Societat Anòmima Estatal de Caució Agrària per a la instrumentació d'avals als préstecs subvencionats previstos en l'Orde 9/2012, de la Conselleria d'Agricultura, Pesca, Alimentació i Aigua, de 24 de juliol de 2012 (DOCV 6828, 27.07.2012). (Gelades 2012).  
  
València, 4 d'abril de 2013  
  
Reunits  
D'una part,   
José Císcar Bolufer, conseller de Presidència i Agricultura, Pesca, Alimentació i Aigua, que actua en representació de la Conselleria de Presidència i Agricultura, Pesca, Alimentació i Aigua de la Generalitat Valenciana (d'ara en avant la Conselleria), facultat per a este acte per l'Acord del Consell, de data 27 de juliol de 2012.  
I d'una altra,   
José Ramón Bujanda Sáenz, president de la Societat Anònima Estatal Caució Agrària (d'ara en avant SAECA), en representació d'esta, en virtut de l'escriptura de nomenament de càrrec atorgada davant del notari Ignacio Figaredo de la Mora, amb el número 719 del seu protocol, de data 21 de març de 2012.  
  
Exposen  
Que com a conseqüència dels danys ocasionats per les gelades del mes de febrer de 2012, la Conselleria considera de gran interés facilitar la tramitació dels avals i subvencionar el cost d'estos a aquells agricultors i ramaders amb explotacions a la Comunitat Valenciana que sol·liciten préstecs a l'empara de l'Orde 9/2012, de 24 de juliol de 2012, de la Conselleria d'Agricultura, Pesca, Alimentació i Aigua.  
  
Que SAECA té gran experiència i especialització en la concessió d'avals al sector per a garantir préstecs i molt singularment els procedents de les mesures excepcionals per a resoldre problemes de tal caràcter.  
Que en virtut d'allò que s'ha exposat, les parts, reconeixent-se capacitat suficient per a este acte, acorden subscriure el present conveni d'acord amb les següents:  
  
  
Clàusules  
  
Primera. Objecte del conveni  
És objecte d'este conveni establir la forma i les condicions en què es desenrotllarà la col·laboració entre la Conselleria i SAECA, per a facilitar esta última, a petició dels interessats, les garanties dels préstecs bonificats acollits als convenis entre la Conselleria i determinades entitats financeres, que té per objecte l'establiment d'una línia de finançament en condicions especials, amb la subvenció del cost de l'aval, si és el cas, acollits a l'Orde 9/2012, de 24 de juliol de 2012, de la Conselleria d'Agricultura, Pesca, Alimentació i Aigua.  
  
  
Segona. Àmbit territorial  
L'àmbit territorial d'aplicació del present conveni serà el de la Comunitat Valenciana, és a dir, els beneficiaris dels préstecs abans mencionats hauran de tindre les seues explotacions agrícoles o ramaderes situades en el territori de la Comunitat Valenciana.  
  
Tercera. Característiques de l'aval de SAECA  
Els aspectes més destacables de l'aval de SAECA són els següents:  
a) Quanties i terminis:  
- Fins a 26.600 euros. Per als titulars d'explotacions agràries.  
- El termini de l'aval: serà variable en funció del capital a avalar, sent:  
· Per a imports fins a 5.000 euros de 5 anys.  
· Per a imports entre 5.000 i 15.000 euros de 8 anys.  
· Per a imports entre 15.000 i 26.600 euros de 10 anys.  
b) Procediment:  
La sol·licitud de l'aval es formularà en l'imprés específic de SAECA, qui resoldrà les peticions rebudes en el termini més breu possible.  
SAECA es compromet a avalar aquelles operacions l'import de les quals no supere els 15.000 euros i els seus titulars aporten un correcte compliment de les seues obligacions comercials i creditícies, presentant l'imprés de sol·licitud d'aval degudament omplit, sense necessitat d'acreditar els béns assenyalats en este.  
Serà necessari acreditar els béns declarats en l'imprés de sol·licitud, i SAECA actuarà d'acord amb les seues normes i criteris habituals, en els casos següents:  
- Quan l'import de l'aval supere els 15.000 euros.  
- Quan allò que s'ha sol·licitat junt amb els riscos en vigor que poguera mantindre el titular amb SAECA supere l'esmentada xifra.  
- Quan el grau d'endeutament del sol·licitant puga comprometre el bon fi de l'operació.  
c) Cost de l'aval:   
\*Comissió d'estudi: 0,5 per cent sobre el capital avalat, per una sola vegada.  
\*Comissió de gestió: 1,25 per cent anual del saldo viu del préstec avalat.  
L'ajuda al cost de l'aval s'abonarà directament a SAECA  
  
Quarta. Liquidació i cobrament de les comissions  
La Conselleria d'Agricultura, Pesca, Alimentació i Aigua subvencionarà la totalitat del cost de l'aval durant els tres primers anys del préstec. És a dir, auxiliant tant la comissió d'estudi com la comissió de gestió de la primera anualitat, així com la comissió de gestió de les dos següents anualitats.   
El càlcul de la subvenció al cost de l'aval es realitzarà tenint present:  
- Les amortitzacions de capital són constants i amb periodicitat anual, sent els venciments el 28 de febrer dels anys 2014 i 2015. On la comissió de gestió s'anirà ajustant al capital viu del préstec.  
  
- Per a les restants anualitats, el cost de l'aval (comissió de gestió) anirà a càrrec del titular del préstec, sent:  
· Per a operacions de fins a 5.000 euros: anualitats 2016 i 2017.  
· Per a operacions entre 5.000 i 15.000 euros: anualitats 2016 a 2020.  
· Per a operacions entre 15.000 i 26.600 euros: anualitats 2016 a 2022.  
Els imports de les subvencions previstes en el present conveni aniran a càrrec de l'aplicació pressupostària 45.64.02.485.04.2, codi comptable T1698, Protecció de la renda dels agricultors. Tant la comissió d'estudi com la comissió de gestió corresponent a la primera anualitat s'abonaran en el tercer trimestre de l'any 2013; mentres que la comissió de gestió corresponent a la segona i tercera anualitat s'abonaran respectivament durant el primer semestre dels anys 2014 i 2015.  
  
Quedarà condicionat l'import global màxim a l'existència dels crèdits consignats en els pressupostos de la Generalitat Valenciana per a l'any 2013 i següents. La inexistència de crèdit consignat en els pressupostos de la Generalitat Valenciana possibilitarà la repercussió de la quantia de l'ajuda aprovada amb càrrec al titular del préstec.  
  
Una vegada que haja finalitzat el termini concedit per a la formalització de les pòlisses de préstec, SAECA remetrà a la Conselleria una relació individualitzada de les operacions realitzades amb indicació del titular del préstec formalitzat, NIF del titular, entitat bancària, quantia del préstec formalitzat, data de formalització i import de la comissió o comissions a subvencionar.  
La Conselleria, una vegada comprovades i aprovades les relacions, resoldrà la concessió de l'ajuda sobre l'aval i procedirà al pagament de l'import de la subvenció corresponent a cada una de les anualitats auxiliades.   
El retard en el pagament per part de la Conselleria donarà lloc a l'aplicació del legalment disposat als efectes de demora produïda en els pagaments a càrrec de l'Administració.  
  
Quinta. Tramitació de la sol·licitud  
SAECA posarà a disposició de la Conselleria els impresos de «Sol·licitud d'aval i declaració de béns i deutes», a fi que es distribuïsquen en les dependències que s'encarreguen de tramitar la sol·licitud d'ajuda. Este imprés, una vegada omplit, s'enviarà a SAECA per a l'estudi de la petició d'aval.  
SAECA notificarà al sol·licitant la decisió que adopte sobre la sol·licitud d'aval, i quedarà, en cas d'aprovació, a l'espera de la comunicació del beneficiari sobre la utilització d'esta garantia.  
Si no s'arriba a formalitzar l'operació de préstec amb l'aval de SAECA, l'estudi de la sol·licitud és totalment gratuït, no es produirà, per tant, cap comissió a favor d'esta societat.  
  
Sexta. Divulgació  
Tant SAECA com la Conselleria es comprometen a donar suficient publicitat al present conveni, donant a conéixer els termes generals d'este a través dels mitjans de comunicació que consideren oportuns i comunicant a les seues dependències les instruccions pertinents per al seu compliment.  
  
Sèptima. Vigència  
La duració d'este conveni coincidirà amb la vigència de l'Orde 9/2012, de 24 de juliol de 2012, de la Conselleria d'Agricultura, Pesca, Alimentació i Aigua.  
I perquè conste, i en prova de conformitat, se subscriu per duplicat al lloc i en la data de l'encapçalament.  
  
El conseller de Presidència i Agricultura, Pesca, Alimentació i Aigua: José Císcar Bolufer.  
El president de SAECA: José Ramón Bujanda Sáenz.